# name
Reflexió sobre la formalització gràfica dels dibuixos d'Agustí Ferrer Pino i la seva caracterització en l'univers noucentista

# metadata.dc.description.abstract[].value
Aquesta nota deriva de la tesi doctoral1 que hem realitzat sobre el pintor Agustí Ferrer i Pino, nascut l'any 1884. Agustí Ferrer és un artista que difícilment es pot ubicar en un estil concret: una de les seves característi-ques principals és l'eclecticisme. Tot i no poder catalogar-lo, en el procés de recerca i estudi de la seva producció es van detectar una sèrie dibuixos que a priori responen a alguns dels plantejaments estètics noucentistes. En aquest sentit, es pretén explorar com afecten la representació formal algu-nes de les diferents variants estilístiques i estètiques que transiten en el Noucentisme i, alhora, en una part de l'obra gràfica d'Agustí Ferrer i Pino.Així, a partir de la catalogació, l'estudi i l'anàlisi de l'obra pràctica-ment inèdita d'aquest pintor, es pot mostrar que la formalitat en el pla pictòric i gràfic del Noucentisme no és uniforme ni influeix de la mateixa manera els artistes de l'època. Induïts per aquest estudi, hom s'interessa a respondre qüestions com: Quines varietats estilístiques encaixen amb els principis generals del moviment noucentista? Com afecta la representació gràfica? Quins són els elements formals que hi predominen? Quines va -riants estètiques del pintor Agustí Ferrer evidencien aquesta amalgama d'estils que configuren el Noucentisme?D'acord amb aquestes premisses, presentem una anàlisi d'una petita selecció de dibuixos d'Agustí Ferrer i Pino per obrir, posteriorment, un espai de reflexió sobre les qüestions plantejades. Aquesta anàlisi s'ha cons-truït al voltant de diverses fonts de coneixement, que nodreixen el discurs historicogràfic incidint en els elements formals, visuals i perceptius que defineixen la representació gràfica. En general, pensem que aquesta àrea de coneixement queda poc explorada en els estudis sobre artistes o movi-ments estètics. Per tant, posem èmfasi en l'anàlisi des de la perspectiva del dibuix, com a sistema de representació i de formalització gràfica i com a llenguatge de sensibilitat i gestualitat del subjecte.

# metadata.dc.rights[].value
cc-by (c) Sangrà Boladeres, Antoni, 2018

# metadata.dc.source[].value
Articles publicats en revistes (Treball Social)

# metadata.dc.title[].value
Reflexió sobre la formalització gràfica dels dibuixos d'Agustí Ferrer Pino i la seva caracterització en l'univers noucentista